ערן מור

ביוגרפיה

ב-2004 למד בסל"ה - הסטודיו לאמנויות התיאטרון מיסודו של יורם לוינשטיין. בין השנים 2005–2007 סיים לימודי משחק בבית הספר הגבוה לאמנויות הבמה "בית צבי". במסגרת לימודיו זכה במלגות שונות.
נשוי לשחקנית מונה מור, ואב לילד, מתגורר בגבעתיים.

תיאטרון

ב-2006 שיחק בהצגה "עד התביעה" מאת אגאתה כריסטי שביים מיטקו בוזקוב שתיאטרון חיפה בשיתוף עם בית צבי.
בתיאטרון המדיטק שיחק בהצגה "אמיל והבלשים" שכתב עידו ריקלין (על פי אריך קסטנר) וביים רפי ניב.
בתיאטרון ארצי לילדים ונוער: ב-2008 שיחק בהצגה "המפוזר מכפר אז"ר" שכתבה אורלי ישועה-שוורצברג וביימו רענן פררה ומשה בן שושן, ובהצגה "עניין של מידה" שביים ארז שפריר.
תיאטרון הספרייה: ב-2007 גילם את ריצ'מונד בהצגה "ריצ'רד השלישי" מאת שייקספיר שביים ארתור קוגן, וגילם את קפטן המחנה בהצגה "עקומים" מאת מרטין שרמן שביים עידו ריקלין. ב-2008 גילם את פיליאס פוג ב"אובססיה" שכתב וביים עידו ריקלין על פי ז'ול ורן; גילם 7 דמויות שונות בהצגה "פנטזיה" שכתב וביים עידו ריקלין על פי סיפורי אלף לילה ולילה; גילם את בופי בהצגה "כמו שתרצו אותי" מאת לואיג'י פיראנדלו שביים מיטקו בוזקוב.

בתיאטרון הקאמרי

ב-2008 שיחק בהצגה "אמדאוס" מאת פיטר שאפר שביים עמרי ניצן, וגילם את נועם בהצגה "הגיל הנכון לאהבה" מאת יאיר לפיד שביים רוני פינקוביץ'. ב-2010 גילם את לייב גרוז'נסקי בהצגה "גטו" מאת יהושע סובול שביים עמרי ניצן ושיחק בהצגה "וויצק" מאת גאורג ביכנר שביים איתי טיראן. ב-2011 גילם שוטר בהצגה "קומדיה של טעויות" מאת שייקספיר שביים משה קפטן. ב-2012 גילם את מנשה מנדל בהצגה "סטמפניו" מאת עדנה מזי"א (על פי שלום עליכם) שביימו עדנה מזי"א ויחזקאל לזרוב; גילם את דוכס אומרל, בנו של יורק, בהצגה "ריצ'רד השני" ואת הנרי, רוזן ריצ'מונד ואחר כך המלך הנרי השביעי, בהצגה "ריצ'רד השלישי" - שתיהן מאת שייקספיר שביים ארתור קוגן. ב-2013 גילם את יוהנס פינברג בהצגה "איש קטן מה עכשיו?" מאת הנס פאלאדה שביים איתי טיראן, וגילם את מלקולם בהצגה "מקבת' מאת שייקספיר שביים עמרי ניצן. ב-2014 גילם את מנחם בהצגה "הכיתה שלנו" מאת טדיאוש סלובודז'אק שביים חנן שניר. ב-2015 שיחק בהצגה "אופרה בגרוש" מאת ברטולט ברכט שביים גלעד קמחי. ב-2018 גילם את שלוימה בהצגה "אל נקמות" מאת שלום אש שביים איתי טיראן.
שיחק גם בהצגות "החגיגה" שכתבו תומאס וינטרברג, מוגנס רוקוב ובו הר הנסן וביים חנן שניר - הצגה זו הייתה קופרודוקציה של תיאטרון הבימה ותיאטרון הקאמרי; "הרטיטי את לבי" מאת חנוך לוין שביים אודי בן משה; בהצגה "המלט" מאת שייקספיר שביים עמרי ניצן, וגילם את מרדכי הפונדקאי במחזמר "כנר על הגג".

דיבוב

קריין דמות בהצגה "ע' 17" שכתבו שי להב ויוני זיכהולץ וביים נועם שמואל בתיאטרון הקאמרי. קריין לרדיו קול הים האדום. הנחה את טריאטלון אילת.
ב-2010 דיבב את אורי בוץ בסדרה "רוני בוץ"; דיבב את סוזוקי ואת מאסה בסדרה "סטיץ'!"; את אטרף בסרט "הדרקון הראשון שלי"; את אלפא בטא בסרט "אלפא בטא"; את נעלי ריקוד בסרט "קופת המלאך"; את למקה בסרט "שרק לנצח"; השתתף בדיבוב הסרט "מסביב לעולם בחמישים שנה"; דיבב את בלקינסופ בסרט "נני מקפי 2: הקסם חוזר"; דיבב את סיימון בסרט "ארתור ומלחמת 2 העולמות"; את רפי בסדרה "צוות לעניין" ואת טוני הוק בסרט "טוני הוק - בום בום סאבוטז'". 
ב-2011: דיבב את נייג'ל בסדרה "פיניאס ופרב"; השתתף בדיבוב הסרט "טוטלי ספייס"; דיבב את עוזר ראש העיר בסרט "יוגי דב"; דיבב את המלי בסדרה "יוהו וחברים"; השתתף בדיבוב הסרט "חלומו של דולפין"; דיבב קולות רקע בסרט "קונג פו פנדה 2"; דיבב קולות רקע בסרט "הרפתקאותיו של טינטין: סודו של חד הקרן"; דיבב את פטריק בסרט "הדרדסים"; דיבב דמויות שונות בסדרות "בת הים הקטנה", "אסטרו דג" ומכוניות 2"; דיבב את טובי הקנגורו בסרט "ג'ננה בסוואנה" ואת ניל רוברטס בסרט "שארפיי".
ב-2012 דיבב דמויות שונות בסדרות "כוח מילולית" ו"מכוניות מצוירות - הצ'יזבטים של מטור"; דיבב את אמיל בסרט "מפלצת בפריז"; דיבב את ניל פטריק האריס, שון וייט ולארי קינג בסדרה "פיניאס ופרב מארחים" וגם את דנזל קרוקר בסדרה "קסם של הורים".
ב-2014 דיבב את הקטור ואת אהרון הגבר בסדרה "סנג'אי וקרייג".
בשנת 2015, דיבב את סוניק הקיפוד בסדרה "סוניק בום".
בשנת 2016, דיבב את ניק ויילד בסרט "זוטרופוליס" ואת טופי בסדרה "סטאר נגד כוחות הרשע". ב"המופלאה הרפתקאות ליידי באג" []" דיבב את פלאג, נינו ועש לילה ודמויות נוספות. בנוסף, דיבב בסרט מואנה את מאווי האל למחצה.
בשנת 2017 דיבב את דמותו הבוגרת של טים בסרט "בייבי בוס". באותה שנה, דיבב את באנסן בסדרה "באנסן הוא מפלצת". בשנת 2018 דיבב בסרט "הדבורה מאיה - גביע הדבש". בשנת 2019 דיבב את דמותו של זקן-מתכת בסרט "סרט לגו 2: החלק השני" וכן בסרט "אגלי דולס".